Iż-żewġ kandidati li se jikkonestaw l-elezzjonijiet tal-Parlament f’isem l-Aleanza Bidla Ivan Grech Mintoff u Anthony Calleja niedew il-manifest elettorali tagħhom għall-elezzjonijiet ta’ Mejju li ġej. Is-Sur Grech Mintoff qal li kuntrarju għall-partiti l-oħra li huma imsieħba ma’ partiti ewropej Federalisti, l-Aleanza Bidla huwa l-uniku partit li jemmen fis-sovranità tal-pajjiż. Huma qalu li jekk jkunu eletti fil-Parlament Ewropew, se jaħdmu biex jinbidel t-trattat ta’ Lisbona u jiġi negozjat trattat ġdid. Il-kandidati tal-Aleanza Bidla qalu li wara li jiġi negozjat il-ftehim il-ġdid, għandu jsir referendum mill-ġdid. Mistoqsija dwar il-possibilitajiet li jiġu eletti, l-kandidati qalu li dan huwa diffiċli iżda jemmnu li jekk jasal il-messaġġ hemm bosta li għandhom l-istess ideali tagħhom. Dan għax il-maġġoranza tal-poplu mhumiex kuntenti bl-Ewropa. Il-kandidati tefgħu dubbji wkoll fuq d-dħul fiż-żona ewro għax qalu li dan sar mingħajr konsultazzjoni.